+++Osnovna škola «Vitomir Širola-Pajo»

N E D E Š Ć I N A

IZVJEŠĆE

O REALIZACIJI GODIŠNJEG PLANA I PROGRAMA RADA ŠKOLE

ZA ŠK.GOD. 2019./ 2020.

Nedešćina, listopad 2020.

1. UVJETI RADA

1.1. Obilježja školskog prostora

Osnovna škola «Vitomir Širola-Pajo» Nedešćina pokriva područja općine Sv.Nedelja, općine Raša (za naselja Kunj i Barbići) i općine Kršan (za naselje Boljevići ).

Školsko područje karakterizira raspršenost naselja koja su povezana asfaltnim prometnicama. Velika raspršenost razlog je dugotrajnom putovanju učenika-putnika i različitom vremenskom dolasku u školu. Tako neki učenici dolaze u školu već u 7 sati dok ostali stižu tek u 7.35. sati.

Dosta djece školskih obveznika s rubnog upisnog područja odlazi u škole u Labin ( Veli Golji, Štrmac ) što zbog toga što su im roditelji zaposleni u Labinu , što zbog bolje prometne povezanosti s Labinom i kraćim vremenom utrošenim na putovanje do škole.

1.2. Materijalni uvjeti

Materijalni uvjeti za rad u školi su zadovoljavajući. I u matičnoj i u područnoj školi postoji centralno grijanje, učionice su opremljene klupama i stolicama te dodatnim nastavnim pomagalima (televizori, projektori), a postoje i dvije informatičke učionice (po jedna u svakoj školi ).

Svi učitelji koji su uključeni u Kurikularnu reform dobili su prijenosna računala na korištenje tako da je opremljenost računalima izvrsna.

Na nastavi informatike za svakog je učenika osigurano jedno računalo.

Na zgradi područne škole izvršena je rekonstrukcija kosog krova zbog prokišnjavanja. Izvedeni su radovi u vrijednosti 21.000,00 kuna a radove je izvela trtvrtka ARENA d.o.o. iz Pule.

Sitnog inventara u šk. godini 2019./2020. nabavljeno je u vrijednosti 23.479,74 kuna

Inventar za kuhinju (šalice,tanjuri, lonci, noževi) – vlastita sredstva i dotacija IŽ – 1.985,00 kn

Rekviziti za tjelesnu kulturu (donacija Saveza sportova) – 2.491,13 kn

Oprema za dezinfekciju (stalci za dispanzer, beskontaktni termometri) - dotacija IŽ – 5.229,00 kn

Nastavna pomagala (trokuti, kutomjeri, ravnala, šestari, mikroskopi, oprema za tehničku kulturu, fiziku, kemiju, prirodu, likovnu kulturu, razrednu nastavu) – dotacija IŽ , prihodi MZO-a i općine Sveta Nedelja– 9.057,06 kn

Ostali inventar (domar – multifunkcionalni alat, kante za odvajanje otpada, zidni satovi) – 835,70 kn – dotacija IŽ i vlastita sredstva - 4.663,33 kn

Donacija IRIM-a – robotska hvataljka – 54,22 kn

Osnovnih sredstava nabavljeno je u vrijednosti od 80.669,48 kuna:

Računala – 3 kom i printer – (vlastita sredstava) – 13.233,00 kn

Računalo, robot, dron– (sredstva općine Sveta Nedelja) – 16.367,50 kn

Laptop – (zavičajna nastava IŽ) – 3.638,60 kn

Nastavna pomagala : el. pianino, model ljudskog tijela - MZO – kurikul) – 8.800,00 kn

Lektirni naslovi ( MZO, IŽ I vlastita sredstva) – 5.145,60 kn

Metalni ormar za kemikalije, ormar za alat, arhivske police, telefonska centrala I kuhinjska oprema (vlastita sredstva) – 33.484,78 kn

Školska kuhinja financira se isključivo uplatama učenika i subvencijama općina koje pokrivaju troškove marende za učenike iz socijalnog programa. Cijena marende formira se po danu, a u šk.god.2019./2020. iznosila je 8 kuna po danu. Učenicima se priprema topli obrok i servira u blagovaoni dok se u područnoj školi obrok poslužuje u holu. U školi su organizirane 2 grupe produženog boravka za učenike 1.- 4. razreda, jedna u matičnoj školi i jedna u područnoj školi . Učitelje produženog boravka financira Općina Sv.Nedelja. Troškove ručka za učenike u boravku, koji iznosi 15,00 kuna, snose roditelji.

1.3. Učiteljski kadar i ostali djelatnici

U šk.god. 2019./2020. nastava je bila stručno zastupljena u svim predmetima.

Od ukupno 30 učitelja, na puno radno vrijeme ( 40 sati ) zaposleno je bilo 18 djelatnika: Jasna Pajcur, Loredana Gluščić, Andrea Kiršić , Ksenija Knapić, Ivona Troskot, Ivana Antelić, Rosana Šipek, Suzana Cvijić-Jeremić, Marina Hrvatin, Tina Peteani, Marija Antolović (do 31.10.2019.), Irene Mikuljan, Višnja Šverko, Vedrana Barić, Erna Okanović, Irene Franković (do 31.12.2019.), Marčela Rajković Crevar (od 07. 01.2020.) Martina Šijanović, Sanja Verbanac (PB); na nepuno radno vrijeme zaposleno je bilo 13 djelatnika: Marino Matošić ( 25 sati), Narcisa Škopac ( 20 sati), Luca Lukić (12 sati), Natali Vretenar (od 07.01.2019.), Kristina ŠPodnjak (od 23.12. 2019.), Miroslav Gužvinec (25 sata), Elvis Vickić (21 sat), Lea Butorac.(32 sata), Suzana Burić (20 sati), Moris Peruško (15 sati), Vedrana Hrelja Zupan (20 sati), Boško Čatlak (4 sati) i Hazim Bećirović (4 sata).

2. ORGANIZACIJA RADA

2.1.. Podaci o učenicima, razrednim odjelima i organizaciji nastave

Obilježje	Razredna nastava	Predmetna nastava	UKUPNO
Učenika	Odjela	Učenika	Odjela	Učenika	Odjela
Matična škola	55	4	64	4	118	8
Područna škola	22	3	23	4	45	7
UKUPNO	77	7	86	8	163	15

U sastavu OŠ «Vitomir Širola-Pajo» nalazi se osmorazredna PŠ u Sv. Martinu.

Nastava se i u matičnoj školi i u područnoj školi odvijala samo u jutarnjoj smjeni s početkom u 7.45 sati zbog ranog dolaska učenika-putnika.

U šk.god 2019./2020. u matičnoj školi bilo je 8 razrednih odjela; 4 nižih razreda i 4 viših razreda, dok je u područnoj školi bilo 7 razrednih odjela, 1 kombinirani odjel nižih razreda (2.i 4. sa 8 učenika).

2.2. Godišnji kalendar rada

Nastava je u šk.god. 2019./2020. započela 9.rujna 2019., a završila 24. lipnja 2020.

Realizirano je 175 radnih nastavnih dana.

Nastavna godina planirana je na način da su za učenike odmori organizirani od 23. prosinca 2019. do 3. siječnja 2020.(1.dio)., od 24. o 26 veljače 2020.(2.dio), 9.-10. 04. 2020.

Zbog dugotrajnog štrajka učitelja koji je započeo 6. listopada i s prekidima trajao sve do 2. prosinca 2019., nastava je bila prekinuta u ukupnom trajanju od 19 nastavnih dana te je zbog toga trebalo nadoknađivati nastavne dane.

Slijedom toga učenici nisu koristili 2. dio zimskog odmora, dio proljetnog odmora a nastava je umjesto 17. lipnja završila 24. lipnja

3. KULTURNA I JAVNA DJELATNOST ŠKOLE

Kulturna i javna djelatnost škole provodila se prema planiranim aktivnostima iz Školskog kurikuluma u kojima su sudjelovali učenici razredne i predmetne nastave u vrijeme dok su učenici boravili u školi u vrijeme dok su učenici boravili u školi

MJESEC	NAZIV AKTIVNOSTI	NAPOMENE- nositelji aktivnosti
RUJAN	77.09. početak nastave - priredba za prvašiće 10.09. obilježavanje HOD-a 26.9. europski dan jezika 25.09.osnivačka sjednica Vijeća učenika	Učenici nižih razreda učenici 1.-8. razreda,učitelj TZK, učitelji predmetne nastave Vedrana Barić, Višnja Šverko I Irene Franković Erna Okanović i predstavnici učenika
LISTOPAD	16.10. obilježen Dan općine 19. 10. -obilježen Svjetski dan kravate Dječji tjedan 27. 10. Obilježen spomen na Renata Percana 25. 10. -otvorenje Olimpijade OŠ Labinštine 25. 10 – akcija “Posadi drvo ne budi panj”	Svi učenici i učitelji Svi učenici Suzana Cvijić-J., Narcisa Škopac Učiteljica TZK učenici sportaši Razrednici
STUDENI	3. 11. -prvaši na terenskoj nastavi u Labinu 15.11. - donacija Općine Sv.Nedelja - oprema za robotiku 19.11. obilježili smo Dan sjećanja na žrtve Vukovara 29. 11. Terenska nastava 6. i 7. razred Edukacijski centar Crvenog križa Zagreb	Učiteljice 1. razreda Svi razrednici Irene Mikuljan i razrednici
PROSINAC	9. 12. - Medni dan 9.12. - predstava “Mali princ” HNK Ivana pl. Zajca Rijeka 10. 12. Tematska sjednica Vijeća učenika - mjesec borbe protiv ovisnosti 12. 12. Baletna bajka “Orašar” 20 12. Posjet Domu za starije i bolesne u Nedešćini 20.12. Natjecanje Dabar	Učiteljice 1. RN 7. I 8. r Članovi Vijeća učenika 3.i 4. razred Dio učenika, Erna Okanović Višković
VELJAČA	3.02. radionica Neka internet bude sigurno mjesto 11.02. – predstava tTeatra Naranča u školi “Recikloman spašava budućnost” 11.02. radionica “Zajedno u bolji internet” 12.02. – Matija Vlačić u školi 18.02 – maskenbal 20.02. – edukacija za školske kuharice 28.02. Dan ružičastih majica	4. razred Erna O.Višković – 4. Razred 5. – 8. R Erna O. Višković Silvija Česnik -4. R. razrednici
OŽUJAK	2.03.obilježavanje Dana rudara	Razrednici i učenici
SRPANJ	4.7.- svečana podjela svjedodžbi za učenike 8. razreda 8.7. podjela svjedodžbi 1.-7.razred 8. 07. primanje kod načelnice za najuspješnije učenike	Razrednici razrednici

U ekološko uređenje životne i radne sredine uključuju se svi učenici prema određenom rasporedu a nositelji aktivnosti su razrednici.

Tijekom školske godine učenici se uključuju u razne humanitarne akcije za potrebite

4. ZDRAVSTVENA – SOCIJALNA I EKOLOŠKA ZAŠTITA UČENIKA

Tijekom šk.godine učenici su obavili sistematske preglede prema rasporedu koji utvrđuje Školski dispanzer Istarskih domova zdravlja Labin a koji uključuje i redovna cijepljenja učenika te pregled zubi.

U školi je organizirana prehrana za sve učenike koji se žele hraniti. Priprema se topli obrok a cijena se formira po danu i iznosila je 8 kuna. Za kategoriju socijalno ugroženih učenika troškove marende sufinancirala je općina iz svog socijalnog programa.

Svi učenici bili su uključeni u program “Školsko voće i povrće”..

Veliki dio učenika su putnici te je organizacija rada škole otežana zbog ovisnosti o prijevozu.

5. INTERNO STRUČNO USAVRŠAVANJE

5. 1. Rad stručnih aktiva u školi

U školi je redovito djelovao aktiv učitelja razredne nastave te hrvatskog jezika. Aktiv razredne nastave sastajao se prema potrebi radi usklađivanja nastavnih planova i programa, realizacije izvannastavnih aktivnosti, dogovora oko realizacije projekata, škole u prirodi, prenošenja informacija sa stručnih skupova te dogovaranja oko izbora udžbenika.

Voditelj školskog aktiva učitelja razredne nastave ( Ivona Troskot) ) je redovito sudjelovao u radu međuškolskog aktiva na području Labina te na županijskim aktivima učitelja razredne nastave.

Aktiv učitelja hrvatskog jezika, matematike, stranog jezika broji po dva člana te su se i oni sastajali prema potrebi radi izrade planova i programa rada, odabira školske lektire, izrade školskog kurikuluma i ostalih pitanja vezanih uz nastavu navedenih predmeta.

Najveći dio poslova aktiva bio je usmjeren na realizaciju i razradu planova i programa rada, školskog kurikuluma, dogovora oko terenske i izvanučioničke nastave, realizaciju projekata, izradu programa rada za učenike s posebnim potrebama kao i praćenje realizacije nastavnog procesa.

Zbog pripreme i organizacije nastave na daljinuorganizirana je edukacija za sve učitelje zbog pripreme platformi putem kojih će se odvijati nastavni process.

5. 2. Uključenost djelatnika u usavršavanje izvan škole

Svi djelatnici se uključuju u organizirane oblike usavršavanja ( aktivi, seminari, savjetovanja, terenski seminari za učitelje, stručne suradnike i ravnatelje) izvan škole čiji su nositelji Ministarstvo znanosti obrazovanja i športa odnosno Agencija za odgoj i obrazovanje RH te županijski stručni aktivi prema kalendaru koji objavljuje Agencija.

Prijavljivanje na stručne skupove obavlja se elektronskim putem.

6. RAD STRUČNIH ORGANA, STRUČNIH SURADNIKA I ORGANA UPRAVLJANJA

6.1. Rad učiteljskog vijeća

Učiteljsko vijeće sastalo se 9 puta tijekom školske godine i to: 28. rujna 2019, 8. Siječnja 2020., 12. ožujka 2020., 8.travnja 2020. (online),13. Svibnja 2020. (online), 12. Lipnja 2020. (online), 29. Lipnja 2020., 10. Srpnja 2020. 27. Kolovoza 2020.

Od 16. ožujka do 28. lipnja sjednice su se održavale isključivo online

Na sjednicama se raspravljalo o tekućoj problematici, pedagoškim mjerama, novinama u odgojno-obrazovnom radu, poteškoćama u radu te ostalim pitanjima vezano uz aktivnosti, školski kurikulum, program rada škole, rješavanje zamolbi roditelja, učenicima s teškoćama I ostalim aktualnim problemima i aktivnostima.

Za potrebe izvođenja na

6.2. Rad razrednih vijeća

Razredna vijeća sastajala su se prema utvrđenom planu te prema potrebama rješavanja problema koji su se u razrednim odjelima pojavili tijekom godine:

28. kolovoza 2019. – sjednica V. razreda MŠ i PŠ radi upoznavanja članova razrednog vijeća s učenicima V. razrednog odjela

30.listopada 2019. - sjednice razrednih vijeća 1.- 8. razreda razreda – analiza stanja u razrednim odjelima

13. svibnja 2020. – sjednice RV 5.-8. Razreda – uključivanje učenika u online nastavu, aktivnost i redovitost u radu

20. svibnja 2020. - razredna vijeća 1. - 4. razreda MŠ i PŠ - analiza stanja u razrednim odjelima tijekom nastave na daljinu, organizacija rada nakon 25. svibnja

9. lipnja 2020. - sjednica RV 5. razreda MŠ – problematika učenice M.N neaktivnost I neuključivanje u online nastavu

24.lipnja 2020. – sjednice RV 1.- 8.r – utvrđivanje ocjene iz vladanja

29. lipnja 2020. – utvrđivanje uspjeha učenika na kraju nastavnog rada, prijedlozi za pedagoške mjere (pohvale I nagrade), utvrđivanje liste za nagradu općine

6.3. Rad razrednika

Razrednici su realizirali godišnji plan i program kroz rad i suradnju s učenicima u neposrednom radu na satovima razrednika i prema utvrđenom planu i programu rada razrednog odjela. Pripremali su i vodili sjednice razrednih vijeća, surađivali s članovima razrednih vijeća, pedagogom škole, ravnateljicom te edukatorom rehabilitatorom koji provodi stručni produženi postupak za učenike s teškoćama.

Suradnju s roditeljima učenika ostvarivali su putem redovnih individualnih informacija i roditeljskih sastanaka, a tijekom izvođenja nastavce na daljinu komunikacija se odvijala online ( telefonski pozivi, video pozivi, komunikacija mailom) Po potrebi roditelji su zbog pravovremenog rješevanja problema vezanih uz ponašanje učenika službeno pozivani na razgovor s razrednikom i stručnom službom škole uz nazočnost ravnateljice škole.

Osim navedenog razrednici su kontaktirali i sa školskim liječnikom u svrhu pravilnog psihofizičkog razvoja učenika.

6.4. Rad stručnih suradnika

Stručni suradnik PEDAGOG

Prema Rješenju o obvezama stručnih suradnika u šk.godini 2019. /2020.:

tjedno radno vrijeme: 20 sati

neposredni odgojno-obrazovni rad: 8 sati

ostali stručno-razvojni poslovi: 5 sati

ostali stručni poslovi: 7 sati

Neposredni odgojno-obrazovni rad realizirao se u tjednom radnom vremenu od 10-12 sati u matičnoj i područnoj školi

Stručni suradnik-pedagog planira i programira rad, priprema se i obavlja poslove u neposrednom pedagoškom radu, analizira i vrednuje djelotvornost odgojno-obrazovnog rada škole, stručno se usavršava, surađuje s ustanovama, sudjeluje u radu povjerenstva za upis djece u osnovnu školu, vodi odgovarajuću pedagošku dokumentaciju, te obavlja druge poslove na unapređivanju i razvoju odgojno-obrazovne djelatnosti škole.

Tijekom školske 2019./2020. godine realizirane su sve odrednice rada u skladu s godišnjim planom i programom, kao i sve aktivnosti planirane školskim kurikulumom za 2019. /2020. godinu. Analizom odgojno-obrazovnog rada pedagoga ustanovljeno je da je, uz neposredni odgojno-obrazovni rad s učenicima i učiteljima te roditeljima, težište ukupnog tjednog rada pedagoga bilo na vođenju dokumentacije i realizaciji aktivnosti koje proizlaze iz promjena u zakonima i pravilnicima koje se odnose na rad u odgojno-obrazovnim ustanovama, te kao takve uvelike utječu, zbog svoje opsežnosti, na planiranje rada školskog pedagoga.

Zbog opsežnosti, dijagnosticiranih potreba i specifičnih uvjeta rada realizirani sati neposrednog odgojno-obrazovnog rada prelaze okvir planiranih sati prema zaduženju.

Uvođenjem nastave na daljinu, zbog epidemioloških uvjeta izazvanih Covidom-19, rad stručnog suradnika – pedagoga prilagođen je novonastalim uvjetima.

Rad s roditeljima:

roditeljski sastanci – 3 roditeljska sastanaka (1., 5. i 8. razred – Polazak u 1. Razred, Moje dijete je petaš, SŠ za sve)

individualno savjetovanje i razgovori s roditeljima – redovito, na tjednoj osnovi

inicijalni individualni razgovori s roditeljima budućih učenika prvog razreda

Rad s učenicima:

individualni rad – pomoć u učenju, te individualno savjetovanje učenika s neprimjerenim oblicima ponašanja – 25 sati

radionice „Čarobno blago u meni” (program prevencije za učenike 1. razreda) realiziran kroz satove razrednik ukupno – 2 sata (MŠ i PŠ)

profesionalno informiranje i usmjeravanje učenika 8.-ih razreda, rad s aplikacijom za elektronički upis u SŠ, savjetovanje roditelja – 8 sati

radionica "Čarobno blago u meni" - 2. razred PŠ – 1 sat

Škola za život - predstavljanje i radionica za učenike s ciljem predočavanja najvažnijih promjena koje ih očekuju u školi – 5. razred MŠ i PŠ - 2 sata

Kamo nakon osnovne škole - video meet s učenicima, razrednicom i pedagoginjom - Odluka o upisu, Pravilnik, ljetni upisni rok, prva prijava u www.upisi.hr - objašnjenje i demonstracija - 8. razred MŠ i PŠ - 2 sata

radionice „Mijenjaj svijet-mijenjaj sebe” - (program selektivne prevencije za učenike, individualno i grupno) – 20 sati

Vijeće učenika – aktivno sudjelovanje i mentorstvo u radu Vijeća, realizacija plana i programa rada – 2 sastanka tijekom nastavne godine

Obilježavanje Mjeseca borbe protiv ovisnosti - koordinacija i usklađivanje aktivnosti, rad s učenicima

Radionica – „Siguran Internet za sve” – za učenike 4. razreda matične i 4. razreda područne škole – 4 školska sata kao dio GOO - a ; priprema – anketni listići, radna bilježnica

opservacija učenika u razrednom okruženju – sukladno potrebama i u dogovoru s učiteljima

Rad i suradnja s razrednim i predmetnim učiteljima i ravnateljicom škole:

redovito - s ciljem unapređenja pedagoškog rada, analize postojećih situacija i iznalaženja adekvatnog rješenja; pomoć pri izradi IOOP-a i usmjeravanje u radu s učenicima s teškoćama u učenju, minimalno 2 sata tjedno

suradnja sa stručnim suradnikom logopedom škole Suzanom Burić – 1 sat tjedno

Ostali stručni poslovi:

ispitivanje spremnosti djece za upis u prvi razred osnovne škole u suradnji s vanjskim suradnikom psihologom – 5 sunčanih sati

voditelj ŠPP-a

rad u Povjerenstvu škole (dokumentacija, korespondencija)

suradnja sa školskom liječnicom i Povjerenstvom ureda

izrada Školskog kurikuluma

izrada ŠPP-a

rad u Timu za kvalitetu; izradu razvojnog plana škole

suradnja po vertikali – sa SŠ „Mate Blažina”

suradnja s vanjskim suradnikom psihologom Marinom Župan – redovito, prema potrebama škole

suradnja sa sustručnjacima – sastanci stručnih suradnika iz lokalnog okruženja

suradnja s CZSS – sukladno potrebama škole

suradnja s Uredom državne uprave IŽ – Ispostava Labin; Odsjekom za prosvjetu, kulturu, informiranje, sport i tehničku kulturu - Pazin / Upravnim odjelom za obrazovanje, sport i tehničku kulturu – Ispostava Labin

suradnja s Dnevnim centrom za rehabilitaciju u Puli; HZZZ Pula; Obiteljskim centrom Pazin

redovito sudjelovanje u radu RV i UV; Otvorena vrata matične i područne škole

zamjene

rad u virtualnom okruženju

Stručno usavršavanje:

Prvi savjetnički posjet osnovnim i srednjim školama – 24.10. 2019. (3 sunčana sata)

e-Škole: Putevima digitalnih kompetencija – 29. 01. 2020. (3 sunčana sata)

Loomen – edukacija za stručna suradnike pedagoge

Redovito i permanentno stručno i pedagoško-psihološko usavršavanje (AZOO, MZOS); redovito individualno usavršavanje iz područja savjetovanja i psihoterapije

Stručni suradnik EDUKATOR-REHABILITATOR-LOGOPED

1.Priprema za ostvarivanje programa

Izvršene su pripreme logopedskog kabineta, izrada didaktičkog materijala, sređivanje osnovne dokumentacije. Pisanje plana i programa rada logopeda za tekuću školsku godinu.

Priprema za neposredan rad sa učenicima.

2. Ostvarenje neposrednog rada

Izvršena je trijaža i dijagnostika, sprovodila se terapija poteškoća u govoru, glasu, čitanju i pisanju.

Ove školske godine u logotherapiu je bilo uključeno 10 učenika matične i područne škole.

Ostvareno je 133 školska sata neposredne logoterapije, te 86 sati online terapije, što je ukupno 219 sati logoterapije.

13 školskih sati logopedske procjene za učenike koji nisu uključeni u logopedske vježbe.

3.vođenje dokumentacije

Svakodnevna dokumentacija:

dnevnik rada

e-dnevnik stručnog suradnika

satnica

vođenje individualnih logopedskih mapa

Ostala dokumentacija:

spisak učenika uključenih u logopedski tretman

arhiv logopedskih mapa

4. Promicanje rada i permanentno stručno usavršavanje

1.Stručni skup u školi: Prvi savjetnički posjet školi u sklopu primjene frontalne kurikularne reforme, 24.10.2019.

2. Stručni skup u školi: Radionica e-škole “Putevima digitalnih kompetencija”, 29.01.2020.

3.Preko aplikacije ZOOM: Međužupanijsko stručno vijeće ER stručnjaka Istarske, Primorsko-Goranske i Ličko-Senjske Županije, 19.05.2020.

4. Rješavanje problema-(MZO,Loomen-virtualna učionica)

5. Vrednovanje kao dio kurikulumskog kruga-( MZO,Loomen-virtualna učionica)

6. Istraživačko učenje- (MZO,Loomen-virtualna učionica)

5. Ostali poslovi i zadaće

Radila sam kao predsjednica Povjerenstva Škole za utvrđivanje psihofizičkog stanja djeteta za upis u prvi razred osnovne škole i kao predsjednica Povjerenstva Škole za utvrđivanje primjerenog oblika školovanja za učenike s teškoćama.

U Povjerenstvu Škole za upis u prvi razred osnovne škole sam ostvarila 2 školska sata logopedske procjene i razgovora s roditeljima.

Prisustvovala sam sjednicama Učiteljskih vijeća i Razrednih vijeća.

Stručni suradnik KNJIŽNIČAR

Program rada školskog knjižničara ostvaruje se kroz odgojno-obrazovni rad, stručni rad i informacijsku djelatnost, stručno usavršavanje knjižničara te kroz kulturnu i javnu djelatnost.

U knjižnici je proveden upis učenika prvih razreda te je održan prigodan posjet knjižnici i upoznavanje s njezinim sadržajem i ulogom.

U dogovoru s učiteljima izrađen je plan lektire za sve razrede po mjesecima te je postignut dogovor o tome koje će lektire knjižničarka obraditi s učenicima. Medijska kultura u knjižnici je ostvarena na način da je organizirano gledanje crtanih, igranih i dokumentarnih filmova vezanih uz program i lektiru.

Formirana je izvannastavna aktivnost Mali knjižničari.

Izvršena je pretplata učenika na dječje časopise (po želji).

Tijekom godine knjižni fond uvođen je u inventarnu knjigu. Računalni program METEL još uvijek se ne koristi, ali je u pripremi njegovo uvođenje.

Knjižničarka Slađana Jukić prisustvovala je stručnim usavršavanjima na Županijskim stručnim aktivima knjižničara u Puli te onima održanim na mreži, putem zoom aplikacije (uslijed pandemije uzrokovane COVIDOM-19).

U organizaciji školske knjižnice organiziran je posjet Teatra Naranča koji je izveo predstavu pod nazivom „Reciklomen spašava svijet“.

Tijekom čitave školske godine u suradnji s učiteljicmom hrvatskog jezika, Suzanom Cvijić - Jeremić provodio se projekt pod nazivom “Voli knjige, čitaj knjige, uživaj u knjigama”.

U knjižnici su obilježeni važni datumi – Mjesec hrvatske knjige, Međunarodni dan školskih knjižnica, Međunarodni dan darivanja knjiga, Međunarodni dan materinskoga jezika prema planu organiziranja kulturnih djelatnosti škole.

Organiziran je posjet učenika prvih razreda Matične i Područne škole Gradskoj knjižnici Labin.

Povodom Međunarodnog dana darivanja knjiga učenici su imali priliku darovati knjige školskoj knjižnici te na taj način prigodno obilježiti taj datum.

Knjižničarka je kao suvoditeljica sudjelovala u radu Vijeća učenika – 2 sastanka tijekom nastavne godine.

Uslijed pandemije uzrokovane virusom COVID-19, knjižničarka je planirani program rada prilagodila online okruženju. Izrađena je i na dnevnoj bazi ažurirana virtualna knjižnica, kojoj se u bilo kojem trenutku moglo proistupati te su tamo stavljani svi predviđeni i potrebni sadržaji.

Realiziran je odgojno-obrazovni rad od 1. do 8. razreda prema godišnjem programu rada školske knjižnice 2019./2020.

6.5. Rad školskog odbora i Vijeća roditelja

Školski odbor sastajao se prema potrebi zbog donošenja općih akata škole (Godišnji plan i programa rada škole, Školski kurikulum, Financijski plan, Statut) ili usklađivanja postojećih sa zakonskim promjenama te zbog potrebe davanja suglasnosti na odluke ravnatelja o zapošljavanju, kao i drugih pitanja vezanih uz organizaciju i upravljanje školom. Tijekom školske godine održano je 12 sjednica Školskog odbora.

Vijeće roditelja sastaje se u pravilu dva puta godišnje radi razmatranja Godišnjeg plana i programa rada škole, Izvješća o radu škole, Školskog kurikuluma te tijekom školske godine kada se raspravlja o tekućoj problematici i mogućim načinima poboljšanja uvjeta rada u školi. U školskoj godini 2019./2020.. održane su 2 sjednice VR.

6.6. Rad tajništva i administrativno tehničke službe

Plan rada tajništva u okviru satnice od 20 sti tjedno realiziran je u cijelosti a sastojao se od :

normativno pravnih i upravnih poslova

personalno-kadrovskih poslova

općih poslova (rad na izradi Godišnjeg plana i programa škole, izrada statističkih podataka, spiskova)

suradnje sa Ministarstvom, Uredom za prosvjetu, Upravnim odjelom za prosvjetu, šport i tehničku kulturu, Crvenim križem, Centrom za socijalnu skrb, Domom zdravlja, roditeljima i djelatnicima škole

administrativno – daktilografskih poslova (primanje i zavođenje pošte, izrada dopisa, izdavanje uvjerenja, potvrda i ostalo)

financijskih poslova (obračun i isplata plaća, GPO, putnih troškova i putnih naloga, prijem uplata, vođenje blagajničkih zapisa, računa plaća, poreskih kartica i ispunjavanje ID obrazaca, izdavanje potvrda vezanih uz plaću, popunjavanje statističkih podataka, obračun bolovanja, kontrola poslovanja kuhinje, nabava potrošnog, nastavnog i kancelarijskog materijala ).

od 1. travnja 2014. tajnik obavlja poslove u nepunom radnom vremenu od 20 sati tjedno

Realiziran je i plan rada računovođe koji radi u nepunom radnom vremenu od 20 sati tjedno a sastojao se od :

izrade financijskih planova

izrade izvješća o poslovanju

sastavljanju periodičnih obračuna i ZR

sastavljanja i ispunjavanja obrazaca o fiskalnoj odgvornosti

uvođenja faktura u knjigu evidencija

usuglašavanje potraživanja i obveza

kontiranju i knjiženju dokumenata

kontroli kartica

izradi godišnjeg obračuna popisa OSA

usklađivanju knjigovodstvene vrijednosti sa stvarnim stanjem

zaključivanju poslovnih knjiga.

6.7. Rad RAVNATELJA ŠKOLE

Rad ravnatelja škole sastojao se od:

poslova planiranja i programiranja rada škole:

izrada plana rada ravnatelja, izvješća o radu škole ,godišnje strukture rada učitelja, financijskog plana, Godišnjeg plana rada škole s prilozima, Školskog kurikuluma, koordinacije u izradi predmetnih kurikuluma,planiranju i programiranju rada UV i RV,planiranje i organizacija školskih projekata,izrada smjernica i pomoć učiteljima u planiranju aktivnosti,izrada plana nabave opreme i nastavnih sredstava te organizacija uređenja okoliša škola

poslova organizacije i koordinacije rada

izrada prijedloga organizacije rada Škole (broj razrednih odjela, organizacija izborna nastave, INA, kompletne organizacije rada Škole),izrada kalendara rada škole,radnog vremena i zaduženja učitelja, organizacija rada na daljinu, organizacija prijevoza i prehrane učenika, zdravstvene i socijalne zaštite učenika, organizacije i priprema izvanučioničke nastave, izleta, ekskurzija i projekata, organizacija i koordinacija kolegijalnih tijela škole, organizacija prigodnih proslava, koordinacija realizacije projekata, organizacija zamjena nenazočnih učitelja, organizacija natjecanja učenika, organizacija popravaka, uređenja, adaptacija prostora,ostali poslovi

praćenja realizacije planiranog rada škole

praćenje i uvid u ostvarenje plana i programa škole, vrednovanje i analiza na kraju odgojno-obrazovnih razdoblja,administrativno pedagoški instruktivni rad s učiteljima,stručnim suradnicima i pripravnicima,praćenje i koordinacija rada administrativne i tehničke službe,suradnja s mjerodavnim institucijama te udrugama izvan škole,kontrola pedagoške dokumentacije i ostalo

rada u stručnim i kolegijalnim tijelima škole

planiranje, pripremanje i vođenje sjednica kolegijalnih i stručnih tijela, suradnja sa sindikalnom podružnicom i ostalo

rada s učenicima, učiteljima, stručnim suradnicima i roditeljima

tjedna, mjesečna i godišnja planiranja s učiteljima i suradnicima, hospitiranje nastavi, praćenje rada INA i pomoć pri radu, briga o sigurnosti, pravima i obvezama učenika, suradnja i pomoć pri realizaciji rada svih djelatnika škole, briga o sigurnosti, pravima i obvezama svih zaposlenika, savjetodavni rad s roditeljima (individualni razgovori, roditeljski sastanci), uvođenje pripravnika u rad i ostalo

administrativno -upravnih i računovodstvenih poslova

rad i suradnja s tajnikom škole ,provedba zakonskih i podzakonskih akata i naputaka MZOS-a,usklađivanje i provedba općih i pojedinačnih akata,provođenje raznih natječaja,prijem u radni odnos uz suglasnost ŠO,poslovi zastupanja škole,rad i suradnja s računovođom škole,izrada financijskog plana škole, sastavljanja izjave i popunjavanje obrazaca o fiskalnoj odgovornosti, kontrola i nadzor računovodstvenog poslovanja,organizacija i provedba inventure,poslovi vezani uz e-matice,registar zaposlenih u javnom sektoru,potpisivanje i provjera svjedodžbi i učeničkih knjižica,organizacija nabave i potrošnog materijala

suradnji s udrugama, ustanovama i institucijama

poslovi predstavljanja škole, suradnja s MZOS-om, AZOO-om, NCVVO-om, Agencijom za mobilnost i programe EU, ostalim agencijama za obrazovanje, Uredom državne uprave, Upravnim odjelom za obrazovanje, šport i tehničku kulturu, Obiteljskim centrom, Policijskom upravom, Zavodom za javno zdravstvo, Zavodom za zapošljavanje, Centrom za socijalnu skrb, suradnja s ostalim osnovnim i srednjim školama,s lokalnom zajednicom,turističkim agencijama, kulturnim, javnim i športskim institucijama i ostalima

stručnog usavršavanja

praćenje suvremene odgojno-obrazovne literature te zakonskih propisa, prisustvovanje stručnim seminarima u organizaciji obrazovnih i drugih ustanova, sudjelovanje u radu ŽSV, priprema i vođenje sjednica Aktiva ravnatelja labinštne, sudjelovanje na državnim I međunarodnim skupovima

5 sastanaka aktiva ravnatelja Labinštine

redovita online edukacija na LOOMENu, putem aplikacije EMA-e-skole,webinari Carneta i MZO

ostalih poslova ravnatelja

vođenje raznih evidencija, očevidnika i dokumentacije te ostali nepredvidivi poslovi

7. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH DOSTIGNUĆA

7.1. Pristup planiranju i programiranju svih oblika nastavnog plana i programa

Planiranje i programiranje svih oblika nastavnog rada izvršeno je u zadanim rokovima do donošenja Godišnjeg plana i programa rada škole. Planiranje je obavljeno temeljito i sadržajno a nastavni planovi čine sastavni dio Godišnjeg plana. Osim godišnjih planova, učitelji su izradili i mjesečne planove te individualizirane planove za učenike s teškoćama.

Unošenje podataka u pedagošku dokumentaciju provodilo se sustavno i pravovremeno, a pri tom se vodilo računa da se poštuju odredbe Pravilnika o ocjenjivanju i praćenju učenika u OŠ te je donesen i Okvirni vremenik pisanih provjera.

Sadržaji rada Učiteljskog vijeća bili su:

razmatranje Školskog kurikuluma i Godišnjeg plana i programa rada škole za 2019./2020.

izvješće o radu za šk.god. 2018./2019.

Podsjetnik na pravilnike i akte (Pravilnik o načinima, postupcima I elementima vrednovanja učenika u osnovnoj I srednjoj školi, Kućni red, Etički kodeks, Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, Pravilnik o kriterijima za izricanje pedagoških mjera, upoznavanje sa Zakonom o izmjenama i dopunama Zakona o odgoju i obrazovanju u osnovnoj i srednjoj školi

Zaduženja učitelja za šk.god. 2019./2020.

Vremenik pisanih provjera

Građanski odgoj

Obilježavanje Dana škole i Dana općine

Mjesec borbe protiv ovisnosti

Odgojno-obrazovni rad s učenicima s teškoćama

Donošenje odluka o pedagoškim mjerama

Odluka o pokretanju postupka o potrebi pripremne nastave za inojezičnog učenika

Sigurnost na internetu

Organizacija nastave na daljinu

Razmatranje Izvješća o stanju sigurnosti, provođenju preventivnih programa te mjerama poduzetim u cilju zaštite prava učenika

Izvedbeni plan izleta i ekskurzija

Kalendar rada za kraj nastavne godine

Utvrđivanje uspjeha učenika na kraju nastavne godine

Donošenje odluke o pedagoškim mjerama (pohvale i nagrade)

Prijedlog liste učenika za nagrade

Razmatranje zamolbi roditelja za ispis iz izborne nastave

7.2. Rad i postignuća u redovnoj i izbornoj nastavi

Nastavni model realiziran je prema planu i programu Ministarstva znanosti i obrazovanja RH. Zbog specifične školske godine (štrajk i online nastava) nastavni sadržaji su se obrađivali u opsegu koji je dozvoljavala nastava na daljinu što znači da su se obrađivali nužni sadržaji koji su bili potrebni za realizaciju predviđenih ishoda.

Opremljenost učionica i kabineta je vrlo dobra. Sredstvima MZO-a za opremanje škola temeljem kurikularne reforme nabavljeno je dosta nastavnih pomagala gotovo iz svih nastavnih predmeta. Svake godine se redovito nabavlja potrebna oprema u učionicama.

Problemi se javljaju kod realizacije dodatnih i dopunskih sadržaja te izvannastavnih aktivnosti koji se ne mogu u potpunosti realizirati ni planirati prema željama učenika. Zbog velikog broja učenika putnika koji su dosta udaljeni od sjedišta škole te nisu u mogućnosti uključiti se u određene oblike rada koji bi se mogli organizirati nakon nastave i u poslijepodnevnim satima radi nepostojećeg lokalnog prijevoza u kasnijim satima, svi izborni sadržaji, dodatna i dopunska nastava planirana je u okviru rasporeda sati.

Zbog velikog broja učenika putnika nastojalo se u raspored sati uklopiti svu izbornu nastavu

(vjeronauk, informatika, talijanski jezik) kako bi se što veći broj učenika mogao uključiti u te sadržaje.

Što se tiče realizacije športskih sadržaja problem je nedostatak športske dvorane te se i redovna nastava tjelesne i zdravstvene kulture odvija u lošim uvjetima u prostoru hola škole.

Ipak se u sklopu ŠŠK «Mornica» održavaju sportske grupe nogometa za dječake te odbojke za djevojčice.

Učenici koji su zainteresirani za druge športske sadržaje uglavnom se uključuju u klubove u Labinu.

Izborna nastava je bila organizirana iz katoličkog vjeronauka (84 učenika), islamskog vjeronauka (15 učenika), informatike (24 učenika) i talijanskog jezika 70 učenika.

Problemi u organizaciji izborne nastave javljaju se kod usklađivanja rasporeda sati jer zbog popunjenosti rasporeda obveznim predmetima nedostaje prostora za izborne i dodatne aktivnosti .

Također, učenici koji su uključeni u tri izborna predmeta imaju i veće opterećenje u rasporedu sati te jednom tjedno čak i osmi sat nastave.

Na početku nastavne godine upisan je 161 učenik. Tijekom nastavne godine došla su 2 učenika tako da je na kraju nastavne godine u školi bio 163 učenika.

Za jednog inojezičnog učenika tijekom godine organizirana je dopunska nastava hrvatskog jezika u trajanju od 70 sati. Učenik nije polazio redovni program.

Na dopunski rad nije nitko upućen te su na kraju nastavnog rada svi ocijenjeni pozitivno.

Na kraju školske godine odličan uspjeh postiglo je 103 učenika, vrlodobar 52, dobar 6 učenika.

Uzorno vladanje imalo je 160 učenika, dobro vladanje 3 učenika.

Od nastavnog rada učenici su izostali ukupno 6.768 sati, od toga 4 sata neopravdano.

Od pedagoških mjera tijekom nastavne godine izrečeno je 47 pisanih pohvala, 5 nagrada, 2 opomene.

7.3. Rad i postignuća u dodatnom radu i rad s darovitim učenicima

U dodatnom radu učenici su bili uključeni u grupe iz matematike, geografije i kemije.

Učenici su sudjelovali na natjecanjima «Znanost mladima 2020» iz matematike (12 učenika), kemije (5 učenika), povijesti (2 učenika), geografije (3 učenika), «Lidrana» (11 učenika), informatike (5 učenika), tehničke kulture (6 učenika) i natjecanju mladeži Crvenog križa ( 5 učenika).

Na županijska natjecanja pozvano je 12 učenika. Nažalost, zbog zatvaranja škola većina županijskih natjecanja nije održana.

Sa svojim radovima učenici su sudjelovali i na raznim likovnim natječajima.

7.4. Rad s učenicima koji rade prema individualiziranim programima i dopunskoj nastavi

Po prilagođenom programu s rješenjem Ministarstva radila su 4 učenika:

1 učenik 6.razreda (N.Č.)

1 učenik 5.razreda (S.L)

1 učenik 7. Razreda (T.B)

a 1 učenik 8. razreda (A.B) radio je uz individualizirani pristup:

Uz suglasnost MZOS-a te putem Projekta MOZAIK 3 financiranog od strane europskog fonda osiguran je pomoćnik u nastavi za učenicu 5. razreda koja se školuje po redovnom program uz prilagodbu.

Dopunska nastava bila je organizirana iz matematike, hrvatskog jezika, engleskog jezika, kemije, povijesti, biologije i fizike.

Produženi boravak polazilo je od 25- 30 učenika u dvije grupe (broj je varirao kroz godinu).

U šk.god. 2019./20. svi razredni odjeli uključeni su u projekt E-dnevnik.

7.5. Realizacije plana izvanučioničke nastave

Izvanučionička nastava planirana je iz predmeta prirode i društva u razrednoj nastavi te nastavi prirode i biologije u predmetnoj nastavi. Plan se donosi na početku školske godine i dio je Školskog kurikuluma. Sadržaji koji su se ostvarili u izvanučioničkoj nastavi bili su :

Pozdrav godišnjim dobima-promatranje promjena u prirodi

Terenska nastava Labin

Edukativni centar Crvenog križa u Zagrebu

Izvanučionička nastava koja je bila planirana od ožujka do lipnja nije realizirana zbog epidemiološke situacije I preporuka Stožera civilne zaštite o neizvođenju terenske nastave I školskih izleta.

Isto je tako otkazan I višednevni izlet za učenike 7. I 8. Razreda koji je bio planiran za svibanj, pa premješten za lipanj ali se u konačnici otkazao zbog sigurnosnih razloga.

Troškove organizacije izvanučioničke nastave snosili su roditelji i sponzori

7.6. Rad i dostignuća u izvannastavnim i izvanškolskim aktivnostima

Od izvannastavnih aktivnosti u školi su djelovale :

Plesna grupa - 23 učenika

Dramska grupa (1.-4.r) - 47 učenika

Dramska grupa (5.-8.r) - 14 učenika

Pjevački zbor – 69 učenika

Povijesna grupa – 2 učenika

Sportska grupa– 46 učenika

Likovna grupa – 19 učenika

Knjižničari – 12 učenika

Učenici se uključuju u više grupa prema željama i sklonostima.

Od izvanškolskih aktivnosti učenici su se uključili u:

OUŠ Matka Brajše Rašana - 10 učenika

NK «Jedinstvo-Omladinac» - 23 učenika

RK „Rudar“ Labin – 7 učenika

ŽRK Rudar Labin – 6 učenika

KUD «Zlatela» - 11 učenika

JK Ypon Labin - 6 učenika

JK „Meto“ Labin - 12 učenika

Plesni studio „Dance“ – 11 učenika

OK Albona Labin - 6 učenika

AK Albona Labin 2 učenika

Cool step – 6 učenika

NK Rudar Labin - 6 učenik

SRD Plomin - 1 učenik

STK “Brovinje” - 3 učenik

KB “Budokai” Labin - 1 učenik

Plesni studio “Il movimento” – 6 učenika

KK “Acordia” – 2 učenika

Minicantanti – 1 učenik

RD “Galeb” Raša- 3 učenika

Dječji zbor “schiribizo blu” Labin – 2 učenika

NK “Iskra” Vinež – 3 učenika

NK “Rabac” – 1 učenik

KSRG “Gazele” – 1 učenik

KK “Uljanik” - 1 učenik

KK “Labin” - 1 učenik

KK “Astra” – 1 učenik

BK Jurazini – 1 učenik

BK Stepčići – 1 učenik

KD Đulistan – 1 učenik

8. PRIJEDLOG MJERA ZA STVARANJE PRIMJERENIH UVJETA RADA I MJERA ZA UNAPRiJEĐIVANJE ODGOJNO-OBRAZOVNOG RADA

Kako bi se dodatno poboljšali uvjeti rada u školi, potrebno je i nadalje sustavno otklanjati nedostatke i u matičnoj i u područnoj školi.

Za sljedeću školsku godinu planira se postavljanje klima uređaja u informatičkim učionicama matične i područne škole zbog većeg broja računala u učionici i prevencije pregrijavanja i kvarova., ali i zbog servera koji će biti postavljeni za informatičku opremu. Iako je postavljanje klima uređaja bilo planirano za 2020. godinu, zbog krize nastave pandemijom COVID-19 otkazane su investicije

U područnoj školi je potrebno izvršiti kompletnu rekonstrukciju zgrade prema izvedenom projektu. Ukoliko to ne bude moguće zbog finanacijskih sredstava koje osigurava osnivač škole istarska županija, zatražit će se hitna zamjena stolarije koja je u jako lošem stanju.

U matičnoj školi sve veći problem predstavlja učestalo zaštropavanje cijevi od kuhinje prema separatoru te će se u dogledno vrijeme trebati napraviti elaborat rekonstrukcije odvodnje.

Potrebno je zamijeniti rasvjetu ekološki prihvatljivijom i štedljivijom za što bi bilo potrebno oko 200.00,00 kuna. Planirano je da se ta mjera provede do 2022.

Redovito se nabavljaju nastavna sredstva prema potrebama učitelja. Potrebno je i dalje poticati učitelje na stručno usavršavanje i unaprjeđivanje metoda odgojno-obrazovnog rada.

Ravnateljica škole:

Klara Švraka, prof.

Klasa: 602-02/20-01/02

Urbroj: 2144-18-01-20-1

Nedešćina, 7. listopada 2020.